বিধানসভার আগে পাঁচ মাসে হিমাচলের জনসংখ্যার সমান ভোটার বৃদ্ধি মহারাষ্ট্রে!

ওয়েব ডেস্ক: গত নভেম্বরে হওয়া মহারাষ্ট্র বিধানসভা নির্বাচন (Maharashtra Assembly Election)  নিয়ে লোকসভায় রাহুল গান্ধীর (Rahul Gandhi) চাঞ্চল্যকর বক্তব্য। মহারাষ্ট্রে গত লোকসভা নির্বাচন ও নভেম্বরে বিধানসভা নির্বাচনের মধ্যে নতুন করে ৭০ লাখ ভোটার নথিভুক্ত (Voter Included) হয়েছেন। যেখানে বিজেপি জয় পেয়েছে সেসব আসনে এই ভোটার বৃদ্ধি হয়েছে। বিধানসভা নির্বাচনের আগে পাঁচ মাসে যে ভোটার বৃদ্ধি হয়েছে তা গত পাঁচ বছরে হয়নি। সেই সংখ্যা আদতে হিমাচলপ্রদেশ রাজ্যের জনসংখ্যার সমান। সোমবার সংসদে (Parliament) বাজেট অধিবেশনে সংবিধান হাতে নিয়ে এমনই চাঞ্চল্যকর অভিযোগ বিরোধী দলনেতার। এই বিষয়ে তিনি জাতীয় নির্বাচন কমিশনের কাছে সেই রাজ্যের বিরোধীদের তথ্য দেওয়ার দাবি জানিয়েছেন।

রাষ্ট্রপতির ভাষণের ধন্যবাদ পর্বে রাহুল জানান, ভোট ছাড়া সংবিধানের কোনও মানে নেই। রাহুল বলেন, মহারাষ্ট্র নির্বাচনের কিছু নথি নিয়ে আমি সংসদের দৃষ্টি আকর্ষণ করতে চাই। লোকসভা ভোটে যেখানে ইন্ডিয়া জোট জয়ী হয়, বিধানসভা নির্বাচনের আছে সেখানে নতুন ভোটার অন্তর্ভুক্ত হয়েছে ভোটার তালিকায়। সেখানে বিজেপি জয় পয়েছে। ভোটার তালিকায় হিমাচলপ্রদেশের জনসংখ্যার সমান ভোটার অন্তর্ভুক্ত হয়েছে। সেসময় সংসদে ছিলেন প্রধানমন্ত্রী নরেন্দ্র মোদিও (Narendra Modi)। ওই পাঁচ মাসে যতসংখ্যক ভোটার অন্তর্ভুক্ত হয়েছে গত পাঁচ বছরে তা হয়নি।

আরও পড়ুন: রাহুলের মিথ্যে ভারতের ভাবমূর্তি ক্ষুণ্ণ করে: জয়শঙ্কর

উদাহরণ হিসেবে রাহুল আরও বলেন, লোকসভা নির্বাচনের পর শিরডিতে একটি ভবনে ৭ হাজারের বেশি ভোটার নথিভুক্ত হয়েছে। রাহুলের অভিযোগ, যেসব এলাকায় বিজেপি ভোটে জিতেছে সেখানেই ভোটার বৃদ্ধির সংখ্যা ঘটেছে।

দেখুন অন্য খবর: